google/wiki40b huggingface dataset:
Sungai Chua

Sungai Chua terletak di tepi Sungai Langat, berhampiran dengan bandar Kajang, Selangor, Malaysia. Tempat yang berhampiran ialah Sungai Ramal Luar, Sungai Ramal Dalam, Kajang, Bandar Baru Bangi, Serdang dan Putrajaya.
Sungai Chua mengalir di kawasan ini. Air Sungai Chua mengalir ke Putrajaya.
Sungai Chua bermula dengan aktiviti perlombongan bijih timah di sekitar Sungai Langat dan Sungai Chua. Pelombong-pelombong dari negara China telah dibawa masuk sekitar tahun 1870-an. Pada zaman darurat, Kampung Baru Sungai Chua telah dibina berikutan Rancangan Brigg.
Sungai Chua telah mendapat limpahan pembangunan dari Kajang dan Lembah Kelang. Banyak taman perumahan dan industri telah dibina di kawasan ini. Banyak kilang haram telah dibina di sini.
Kerajaan negeri Selangor telah membuat tindakan pemutihan kilang-kilang haram ini dengan mengadakan zon-zon perindustrian dan penempatan semula kilang-kilang. Antaranya ialah Kawasan Industri Sungai Chua. Terdapat beberapa buah kilang kasut jenama terkenal di sini.
Undang-undang jenayah

Undang-undang jenayah adalah suatu jenis undang-undang yang mengawal kesalahan yang dilakukan terhadap masyarakat.
Undang-undang jenayah perlu dibezakan dengan dengan undang-undang sivil. Sebagai contoh sekiranya seseorang mencuri, maka undang-undang jenayah yang akan digunakan untuk mengawal atau mengurus si pencuri itu. Siasatan, tangkapan dan dakwaan akan dibuat berpandukan undang-undang jenayah. Kesalahan mencuri itu dikawal oleh undang-undang jenayah kerana kesalahan mencuri tersebut dianggap sebagai kesalahan terhadap masyarakat.
Manakalah berbeza pula dengan keadaan apabila seseorang membeli barang secara kredit dan kemudian tidak membayar hutang kepada penjual barang pada tarikh yang dipersetujui. Maka undang-undang yang mengawal perkara tersebut adalah undang-undang sivil. Dalam situasi yang disebut di atas, ada beberapa undang-undang sivil yang boleh terpakai seperti undang-undang penjualan barang, undang-undang kontrak dan sebagainya. Undang-undang jenayah tidak akan digunakan untuk menentukan hak dan liabiliti penjual dan pembeli. Ini kerana urusan jual beli adalah dianggap aktiviti sivil antara individu.
Eimsheim

Eimsheim merupakan sebuah kawasan perbandaran terletak di daerah Mainz-Bingen, Rhineland-Palatinate, Jerman.
Edmond Halley

Kehidupan peribadi

Halley berkahwin dengan Mary Tooke pada 1682 dan menetap di Islington. Pasangan ini mempunyai tiga anak.
Teorem pensampelan Nyquist-Shannon

Dalam bidang pemprosesan isyarat digital, teorem pensampelan merupakan penghubung asas isyarat masa terus (biasa disebut "isyarat analog") dengan isyarat masa diskret (biasa disebut "isyarat digital"). Teorem ini menyatakan bahawa isyarat perlu disampelkan pada kadar dua kali komponen frekuensi maksimumnya untuk mengekalkan semua komponen frekuensi dalam isyarat tersebut.
Bank Pusat Eropah

Bank Pusat Eropah (European Central Bank, ECB; B. Jerman: Europäische Zentralbank (EZB), B. Perancis: Banque centrale européenne (BCE)) ialah bank pusat untuk euro dan mentadbir dasar kewangan kawasan euro salah satu kawasan matawang terbesar di dunia terdiri daripada 19 negara anggota Kesatuan Eropah (EU). Ia adalah salah satu bank pusat yang paling penting di dunia dan salah satu dari tujuh institusi penting Kesatuan Eropah seperti yang disenaraikan dalam Perjanjian Kesatuan Eropah. Saham modal bank ini dimiliki oleh bank-bank pusat semua 28 negara anggota EU. Bank ini ditubuhkan hasil Perjanjian Amsterdam pada tahun 1998, dan beribu pejabat di Frankfurt, Jerman. Setakat 2015 ini Presiden dari EROPAH adalah Mario Draghi iaitu bekas gabenor Bank Itali, bekas anggota Bank Dunia, dan bekas pengarah urusan Goldman Sachs bahagian antarabangsa (2002-2005). bank terutamanya menduduki Eurotower sebelum, dan di siang, pembinaan ibu pejabat baru.
Matlamat utama EBC seperti yang dimaktubkan dalam Perkara 2 Statutnya adalah untuk menjaga kestabilan harga dalam zon euro. Tugas-tugas asasnya yang ditetapkan dalam Perkara 3 Statut yang sama adalah untuk menetapkan dan melaksanakan dasar kewangan untuk Zon, untuk menjalankan operasi pertukaran asing, untuk menjaga rizab-rizab asing dari Sistem Bank Pusat Eropah dan operasi infrastruktur pasaran kewangan di bawah sistem pembayaran TARGET2 dan teknikal platform (yang sedang dimajukan) untuk memastikan keselamatan dalam Eropah (Sekuriti TARGET2). ECB, mempunyai hak eksklusif di bawah Artikel 16 Statutnya untuk membenarkan pengeluaran wang kertas euro. Anggota boleh mengeluarkan euro syiling, tetapi jumlah yang dihasilkan harus diberikan kebenaran oleh Bank ini terlebih dahulu.
Bank pusat ini ditadbir secara langsung oleh undang-undang Eropah, namun infrastrukturnya menyerupai sebuah perbadanan yang mempunyai pemegang saham dan saham modal. Modalnya yang bernilai €11 bilion dipegang oleh bank-bank pusat negara anggota Kesatuan sebagai pemegang saham. Kunci peletakan modal awal telah ditentukan pada tahun 1998 berdasarkan kependudukan dan keluaran dalam negeri kasar negara, namun modal utama telah disesuaikan. Saham dalam bank pusat tidak boleh dipindahkan serta tidak dapat digunakan sebagai jaminan.
Tulang sesamoid

Dalam haiwan lain

Dalam anatomi kuda, istilah tulang sesamoid biasanya memaksudkan dua batang tulang sesamoid yang terdapat di belakang keting atau sendi-sendi metakarpofalanks/metatarsofalanks di kedua-dua kaki belakang dan depan. Sepatutnya tulang ini dinamakan tulang sesamoid proksimal (dekat pangkal paha) sementara tulang navikular dipanggil tulang sesamoid distal (dekat tapak kaki). Patela juga merupakan sebentuk tulang sesamoid dalam kuda.
Dalam panda gergasi dan panda merah, sesamoid radialnya lebih besar daripada tulang yang seumpamanya dalam beruang. Tulang sesamoid ini terutama sekali adalah sokongan tulang untuk lapik di atasnya, membolehkan jari-jari lainnya untuk memegang bulu sambil memakannya. Ibu jari panda sering dipetik sebagai contoh umum bagi eksaptasi, yang mana sifat yang berevolusi untuk satu kegunaan disesuaikan untuk kegunaan lain.
Candi Mendut

Candi Mendut ialah sebuah candi agama Buddha yang terletak di desa Mendut, kecamatan Mungkid, Kabupaten Magelang, Jawa Tengah, di Indonesia, beberapa kilometer dari candi Borobudur. Dibina oleh dinasti Syailendra, prasasti Karangtengah yang bertarikh 824 Masehi menyebut bahawa raja Indra membina bangunan suci ini dan menamainya sebagai venuvana,  iaitu "hutan buluh".

Seni bina candi

Candi Mendut tingginya 26.4 meter. Bangunan ini sebenarnya diperbuat daripada batu bata yang ditutupi dengan batu semulajadi. Candi ini terletak pada sebuah tapak asas yang tinggi supaya nampak lebih hebat dan agung. Di atas tapak asas ini, terdapat lorong yang mengelilingi bangunan candi. Tangga naik dan pintu masuk menghadap ke arah barat daya. Bumbung candi ini bertingkat tiga dan dihiasi dengan stupa-stupa kecil, dengan 48 buah daripadanya masih wujud.

Hiasan

Hiasan yang terdapat pada candi Mendut merupakan hiasan yang berselang-seling, termasuk ukiran-ukiran makhluk kayangan seperti kera dan burung helang. Pada kedua-dua sisi tangganya, terdapat ukiran timbul cerita Pancatantra dan Jataka. Dinding candi dihiasi ukiran timbul Bodhisatva, antaranya Awalokiteswara, Maitreya, Wajrapāṇi, dan Manjusri. Pada dinding tubuh candi pula, terdapat ukiran timbul Kalpataru, dua malaikat, Harītī (seorang saksi yang bertaubat lalu mengikut Buddha), serta Āţawaka.
Di dalam candi induk, terdapat tiga buah arca Buddha yang besar, iaitu Buddha Śakyamuni, dengan tangan dalam bentuk dharmacakramudra  (mudra ). Di depan arca Buddha, terdapat ukiran timbul berbentuk roda yang diapit oleh sepasang rusa, lambang Buddha. Di sebelah kiri pula, terdapat arca Padmapāņi dan di sebelah kanannya, arca Wajrapāņi. Kini di hadapan arca Buddha terletak dupa-dupa  dan keranjang untuk sumbangan. Para pengunjung boleh menyalakan dupa dan bersembahyang di sini.

Vihara Buddha Mendut

Tepat di sebelah Candi Mendut, terdapat sebuah vihara Buddha yang dahulunya merupakan sebuah biara Katolik yang tanahnya kemudian diagih-agihkan kepada rakyat pada tahun 1950-an. Lalu tanah-tanah rakyat ini dibeli oleh sebuah yayasan Buddha dan di atasnya dibina vihara tersebut. Di dalam vihara ini, terdapat asrama, tempat ibadah, taman, serta beberapa patung Buddha. Beberapa patung tersebut adalah sumbangan dari Jepun.
Sayaka Sato

Sayaka Sato (佐藤 冴香 Satō Sayaka, lahir pada 29 March 1991) ialah seorang pemain badminton dari Jepun. Beliau telah menyertai acara badminton perseorangan wanita di Sukan Olimpik Musim Panas 2012.
Mohamed Mahbob

Dato Mohamed Bin Dato Mahbob ( DK 1, SPMJ, DPMJ,SMJ,CMG) adalah Menteri Besar Johor Ke-2 (16 Julai 1920 - 1 September 1922) selepas Dato' Jaafar bin Haji Muhammad (1886 - Julai 1920). Selepas Dato Mohamed ialah Dato' Abdullah Jaafar (September 1923 - 1928). Dato Mohamed menyandang jawatan Setiausaha Kerajaan Negeri Johor (1906-1914) sebelum dilantik sebagai Timbalan Menteri Besar pada tahun 1917-1919.Dato Mohamed menjadi Timbalan Menteri Besar Johor selepas Datuk Bentara Dalam Ibrahim b Haji Abdullah Munsyi meninggal dunia.
Dato Mohamed mendapat pendidikan Melayu dan Inggeris di Telok Belanga Singapura. Pada tahun 1872 Dato Mohamed mula berkhidmat di pejabat Residen Negeri Negeri Selat. Pada tahun 1880 Almarhum Sultan Abu Bakar memanggil beliau pulang ke Johor Bahru dan berkhidmat sebagai guru. Pada April 1883 Dato Mohamed bersama Dato Bentara Luar Mohd Salleh Bin Perang dan Mr W Hole telah mengiringi Almarhum Sultan Abu Bakar melawat Jepun dan China .Beliau banyak menberi sumbangan dalam sistem pendidikan di Johor. Di sepanjang tempoh perkhidmatan beliau dengan Jabatan Pelajaran, sebanyak 89 buah sekolah Melayu, empat buah sekolah Inggeris, 22 buah sekolah Cina dan dua buah sekolah Tamil telah didirikan. Apabila enakmen pelajaran diluluskan pada tahun 1902, Dato’ Mohamed dan Mohd Khalid telah bertindak menguatkuasakan undang-undang tersebut. Dalam enakmen itu, ibubapa atau penjaga diwajibkan menghantar anak mereka yang berumur 7-16 tahun ke sekolah. Sesiapa yang tidak berbuat begitu akan didenda sebanyak RM25.00 atau penjara selama tiga bulan.

Ekonomi Johor

Terdapat beberapa pengusaha dari Jepun. Antaranya ialah Retsunosuke Kawashima telah dibenarkan membuka tanah 1000 ekar untuk penanaman padi dan pertanian komersial di Chohong, Muar . Dato Mohamed selaku Setiausaha kerajaan Johor mengalu-alukan pelabur dari Jepun untuk mengusahakan sawah padi.
Sultan Johor juga memperkenankan permohonan tanah daripada Syarikat Consolidated Sango Koshi Limited di Jalan Batu Pahat dan kawasan hutan di daerah Kukup, bertentangan dengan Estet Namazie.Getah di kawasan itu akan menggantikan nanas. Syarikat itu membina sebuah jeti dibina di Pengerang / Tanjung Pengelih bagi memudahkan jalan laut ke Singapura.Lokasinya kini di Tanjung Belungkor berhadapan dengan Pulau Tekong Besar.

Keluarga Dato Mohamed Bin Dato Mahbob

Dato Mohamed dilahirkan pada 1852 (Ahad 9 Safar 1269) di Telok Belanga Singapura. Beliau meninggal dunia pada 16 Mei 1923 di Johor Bahru.beliau dikebumikan di Makam Kerabat di Bukit Mahmoodiah dengan penuh adat istiadat dengan diiringi 4 payung berwarna kuning dan 4 payung berwarna putih.
Puri

Demografik 2001

Menurut bancian India pada tahun 2001, Puri memiliki bilangan penduduk seramai 157,610. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Puri memiliki kadar pendidikan (kebolehan membaca) 75%, melebihi kadar purata kebangsaan 59.5%; dengan 55% lelaki dan 45% wanita mampu membaca. 10% dari populasi berusia di bawah 6 tahun. (2001)
Longeville-sur-Mer

Longeville-sur-Mer ialah sebuah komun di jabatan Vendée di wilayah Pays de la Loire barat Perancis.
La Cierva

La Cierva merupakan sebuah kawasan perbandaran yang terletak di Sepanyol dalam wilayah Cuenca, di komuniti autonomi Castile-La Mancha.
Kampung Songkia

Poskod

Poskod yang digunakan di Kampung Songkia, Sungai Petani, Kedah adalah 08000.
Filem Sky Fighters

Pelakon

Filem ini turut disertai oleh beberapa orang pelakon terkenal, antaranya adalah Benoît Magimel, Clovis Cornillac, Géraldine Pailhas

Ringkasan

Semasa di pameran pameran kapal terbang antarabangsa, sebuah Mirage Perancis 2000 generasi terkini dirampas.
Alatubah

Kecekapan alatubah voltan

Kecekapan alatubah yang ideal adalah dengan mencatatkan nilai 100% tanpa kebocoran arus, kehilangan tembaga, kehilangan besi dan histerisis.

Kecekapan alatubah arus

Kecekapan alatubah yang ideal adalah dengan mencatatkan nilai nisbah hendaklah sama dengan nilai kadaran arus primer bagi setiap alatubah arus yang digunakan.
Formula pengiraan kecekapan nisbah bagi alatubah arus ialah :
(Nilai arus primer (Ip) / Nilai arus sekunder (Is)) x 5
Dengan menganggapkan nilai ralat +-10% dari nilai nisbah tersebut, alatubah arus masih berfungsi dengan baik. Sekiranya ralat yang diterima melebihi dari ralat yang piawai tersebut, maka alatubah arus itu peelulah ditukar baharu bagi mengelakkan kerosakan pada peralatan elektrik dan elektronik.
Xenofobia di Malaysia

Xenofobia ialah salah satu masalah serius di Malaysia, seperti yang ditunjukkan dari hampir penduduk negara. Ia merupakan sebahagian daripada perkauman, tetapi xenofobia berlaku tanpa mengira kaum. Kebanyakan xenofobia ke arah buruh asing, yang biasanya berasal dari Bangladesh dan Afrika.

Pekerjaan

Malaysia memohon undang-undang buruh xenofobik yang cuba melarang pengambilan warga asing dalam mana-mana bahagian pekerjaan. Setiap syarikat tidak dibenarkan mengupah warga asing melainkan jika tidak ada penduduk tempatan yang ingin memohon pekerjaan tersebut.  
Oleh kerana kadar xenofobia yang tinggi, orang asing sering gagal memohon pekerjaan sepenuh masa dan sambilan. Malah pekerjaan sambilan biasanya "Malaysia SAHAJA".

Pelancongan

Di kebanyakan kemudahan pelancong, warga asing perlu membayar lebih daripada penduduk setempat (1, Contoh 2). Walau bagaimanapun, mereka biasanya tidak menyebut "sama ada Malaysia atau tidak" tetapi "sama ada MyKad atau tidak".

Pulau Pinang

Pada 2014, kerajaan negeri Pulau Pinang mengadakan referendum yang mengharamkan warga asing memasak masakan tempatan. Dan dalam referendum ini, kebanyakan orang berkata "YES". 
Undang-undang ini dikritik oleh orang asing. Seorang chef tempatan terkenal, Redzuawan Ismail, juga mengkritik undang-undang ini.
Solidariti Mahasiswa Malaysia

Solidariti Mahasiswa Malaysia (SMM) memperjuangkan nasib para mahasiswa di Malaysia. Pengerusi SMM ialah Mohd Shazni Munir Mohd Ithnin. SMM mendakwa mempunyai 5,000 ahli termasuk dalam Gabungan Mahasiswa Islam Se-Malaysia, Pro Mahasiswa Nasional, Gerakan Demokratik Belia dan Pelajar Malaysia, Jawatankuasa Kebajikan Mahasiswa dan Mahasiswi, Kelab Rakan Siswa Islah Malaysia, Kumpulan Aktivis Mahasiswa Independen dan Persatuan Kebangsaan Pelajar Islam Malaysia.

Hak berhimpun

Pada 3 Disember 2009, SMM tidak senang dengan laporan polis yang dibuat oleh Dewan Pemuda PAS Kelantan dan Angkatan Muda PKR Pulau Pinang yang dilihat tidak senang dengan perhimpunan terbuka. Tindakan PAS dan PKR ini tidak selaras dengan amalan perhimpunan terbuka. Selama ini UMNO / Barisan Nasional tidak setuju dengan gerakan BERSIH, dasar PPSMI dan Perhimpunan Anti ISA 2008. Kini PAS dan PKR pula yang tidak senang pula dengan perhimpunan terbuka .

BTN berbau perkauman

Pengerusi SMM, Shazni Munir Ithnin menyatakan bahawa SMM mempunyai banyak bukti dalam bentuk rakaman BTN yang berbau perkauman.Kursus Biro Tatanegara (BTN) sememangnya mempunyai unsur-unsur 'doktrinisasi perkauman dan politik'. SMM membantah kenyataan mantan Perdana Menteri Malaysia, Tun Mahathir Mohamad berhubung ketegaran beliau supaya kursus BTN dikekal. Turut hadir dalam sidang media ialah Hilman Idham - Presiden Kumpulan Aktivis Mahasiswa Independen (KAMI) dan Abdullah Omar Muhamad Fuad - Presiden Kelab Rakan Siswa Islah Malaysia (KARISMA).

Membantah Loji Lynas

Pada 30 Julai 2011, persatuan ini menggesa projek loji meproses nadir bumi Lynas di Gebeng, Kuantan, Pahang dihentikan segera demi keselamatan dan kesihatan penduduk setempat. SMM menubuhkan Gerakan Mahasiswa Selamatkan Rakyat(GMSR) untuk menyuarakan kepentingan rakyat terbanyak. Pengerusi GMSR ialah Mohd Ramzulnasri Kamarusaman.
Kajian singkat pada 25-Jun 2011 mendapati 99 % daripada 400 responden yang ditemui menolak Lynas di di tempat mereka. Sebelum ini pelbagai penjelasan dan alasann diberikan oleh pihak Lynas, kerajaan , TV3 dan media massa arus perdana.
NGO lain yang menentang projek Lynas ialah Save Malaysia dan Badar.Mereka mengedarkan risalahn penerangan tentang bahaya projek Lynas di stesen transit aliran ringan (LRT) Masjid Jamek ke sekitar Jalan Tun Razak dan pusat membeli belah Sogo.
Batman Forever

Ringkasan

Batman mesti bertarung dengan Two-Face dan The Riddler yang menculik Dr. Chase dengan bantuan seorang ahli psikologi, Robin.
Manucho

Rayo Vallecano

Pada Jun 13, 2014, Manucho menandatangani perjanjian satu tahun dengan kelab Sepanyol Rayo Vallecano.
Allan Quatermain and the Lost City of Gold

Pelakon

Filem ini turut disertai oleh beberapa orang pelakon terkenal, antaranya adalah Richard Chamberlain, Sharon Stone, James Earl Jones

Ringkasan

Allan Quatermain sekali lagi berpasukan dengan Jesse Huston mana penemuan sekeping emas tua misteri menghantar Quatermain mencari saudaranya yang lama hilang, hilang di dalam hutan rimba Afrika selepas mencari bangsa kulit putih yang hilang.
Inap-sarapan

Inap-sarapan (atau istlah Inggeris: B&B) adalah sebuah lojing kecil yang menawarkan perkhidmatan penginapan dan sarapan bagi yang ingin menginap semalaman dan lazimnya tidak menawarkan perkhidmatan dan makanan selain itu. Sejak 1980-an, makna istilah telah berkembang termasuk penginapan yang menggunakan konsep layan diri. Lazimnya, inap-sarapan adalah rumpah persendirian yang mempunyai bilangan bilik tidak melebihi 10 buah dengan ruang yang dapat digunakan untuk tujuan komersil.

Gambaran menyeluruh

Secara amnya, tetamu akan ditempatkan di dalam bilik tidur persendirian dengan biulik mandinya sendiri, atau di dalam suite yang mempunyai bilik tidur dan bilik mandi. Sesetengah rumah mempunyai bilik persendirian tetapi bilik mandinya harus dikongsi dengan tetamu yang lain. Sarapan pula disaji sama ada di dalam bilik tidur, ruang makan atau di dapur tuan rumah itu sendiri.
Inap-sarapan dan rumah tamu lazimnya dioperasikan sebagai pendapatan sampingan tetapi terdapat juga yang menguruskannya sepenuh maa. Lazimnya, pemilik rumah sendiri yang menyediakan sarapan, membersihkan bilik, dsb. tetapi terdapat juga inap-sarapan yang menggaji pekerja untuk tujuan memasak atau membersih. Walaupun terdapat sebahagian inap-sarapan yang menggaji pekerja profesional, perkhidmatan ini lazimnya tidak lagi dikira inap-sarapan kerana melibatkan pengurusan profesional. Kategori ini sudah boleh dikira sebagai inapan pinggir atau motel.
Sesetengah inap-sarapan mempunyai strategi yang menarik. Inap-sarapan terapung menawarkan penginapan di dalam bot atau rumah bot.
Dilema Melayu

Dilema Melayu (The Malay Dilemma) adalah sebuah buku yang dikarang oleh Tun Dr. Mahathir bin Mohamad pada tahun 1970. Tun Dr. Mahathir menerbitkan The Malay Dilemma setelah beliau kalah dalam pemilihan 1969 dulu. Selepas itu dia telah menuduh Tunku Abdul Rahman Putra kerana kekalahan UMNO yang besar dalam pilihan raya itu. Salah satu alasannya menuduh Tunku ialah kerana terlalu memberi muka kepada kaum Cina. Almarhum Tunku yang menolak dan menafikan segala tuduhan Mahathir itu. Mahathir menyatakan bahawa Tunku telah cuai ketika menjadi wakil rakyat kerana terlalu sibuk berniaga dengan rakan Cina beliau sehingga mengabaikan kawasan parlimennya. 
Setelah diterbitkan, buku ini diharamkan oleh Tunku Abdul Rahman Al-Haj. Pemikiran Dr Mahathir tidak selari dengan Tunku Abdul Rahman.
Pada 1981, buku ini dibenarkan sewaktu Dr. Mahathir Mohamad menjadi Perdana Menteri Malaysia yang keempat. Ia diterjemahkan ke Bahasa Melayu dengan tajuk Dilema Melayu oleh Ibrahim Saad pada 1982 dan diterbitkan oleh Federal Publication Sdn Bhd.
Hoppstädten

Hoppstädten merupakan sebuah kawasan perbandaran terletak di daerah Kusel, Rhineland-Palatinate, Jerman.
Mustapha Maarof

Kematian

Datuk Mustapha Maarof meninggal dunia di wad Unit Rawatan Rapi (ICU) Hospital Angkatan Tentera Tuanku Mizan, Wangsa Maju, pada 15 Disember 2014 jam 8.38 pagi. Sebelum itu allahyarham dimasukkan ke Pusat Perubatan Respiratori, Hospital Kuala Lumpur (HKL) pada 25 November 2014 kerana mengalami kesukaran bernafas sebelum dipindahkan menjalani rawatan di Wangsa Maju pada 2 Disember 2014.
Jenazah beliau disolatkan di Masjid Amru Ibnu Al-Asr, Bandar Baru Sentul dan kemudian dikebumikan disebelah pusara isterinya (Roseyatimah) di Tanah Perkuburan Islam Jalan Ampang,
Pasirdoton

Poskod

Poskod yang digunakan di Pasirdoton adalah 43358. Terdapat 20 buah desa di dalam daerah kecamatan Cidahu.
Bongas Kulon

Poskod

Poskod yang digunakan di Bongas Kulon adalah 45455. Terdapat buah desa di dalam daerah kecamatan Sumberjaya.
Kod bait Java

Kod bait Java ialah set arahan bagi mesin maya Java (JVM). Setiap arahan terdiri daripada opkod yang bersaiz satu bait dan mungkin diikuti oleh kendalian (operand). Tidak kesemua 256 opkod digunapakai, di mana 51 daripadanya disimpan untuk kengunaan masa depan dan 3 lagi disimpan secara kekal untuk digunakan oleh pelaksanaan JVM.

Contoh

Sebagai contoh, kod Java berikut:
outer:for (int i = 2; i < 1000; i++) {
    for (int j = 2; j < i; j++) {
        if (i % j == 0)
            continue outer;
    }
    System.out.println (i);}
mungkin diterjemah oleh pengkompil Java kepada kod bait berikut, dengan tanggapan bahawa kod di atas diletakkan di dalam sebuah kaedah:
0:   iconst_21:   istore_12:   iload_13:   sipush  10006:   if_icmpge       449:   iconst_210:  istore_211:  iload_212:  iload_113:  if_icmpge       3116:  iload_117:  iload_218:  irem19:  ifne    2522:  goto    3825:  iinc    2, 128:  goto    1131:  getstatic       #84; // Field java/lang/System.out:Ljava/io/PrintStream;34:  iload_135:  invokevirtual   #85; // Method java/io/PrintStream.println:(I)V38:  iinc    1, 141:  goto    244:  return